CELEX: C2006/036/41
Language: da
Date: 2006-02-11 00:00:00
Title: Sag C-411/05: Anmodning om præjudiciel afgørelse forelagt ved kendelse afsagt den  14. november 2005  af Juzgado de lo Social n o  33 de Madrid i sagen Félix Palacios de la Villa mod Cortefiel Servicios SA, José María Sanz Corral, Martín Tebar Less, intervenient: Ministerio Fiscal

11.2.2006   
            
            
               DA
            
            
               Den Europæiske Unions Tidende
            
            
               C 36/20
            
         Anmodning om præjudiciel afgørelse forelagt ved kendelse afsagt den 14. november 2005 af Juzgado de lo Social no 33 de Madrid i sagen Félix Palacios de la Villa mod Cortefiel Servicios SA, José María Sanz Corral, Martín Tebar Less, intervenient: Ministerio Fiscal
   (Sag C-411/05)
   (2006/C 36/41)
   Processprog: spansk
   Ved kendelse afsagt den 14. november 2005, indgået til Domstolens Justitskontor den 22. november 2005, har Juzgado de lo Social no 33 de Madrid i sagen Félix Palacios de la Villa mod Cortefiel Servicios SA, José María Sanz Corral, Martín Tebar Less, intervenient: Ministerio Fiscal, forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   »Er ligebehandlingsprincippet, som forbyder enhver forskelsbehandling på grund af alder, og som er anerkendt i artikel 13 EF og artikel 2, stk. 1, i direktiv 2000/78 (1), til hinder for en bestemmelse i en national lov (nærmere bestemt stk. 1 i den eneste overgangsbestemmelse i« lov nr. 14/2005 om bestemmelser i kollektive overenskomster vedrørende den almindelige pensionsalders indtræden»), hvorefter bestemmelser om tvungen pensionering i kollektive overenskomster er gyldige, selv om de eneste betingelser for bestemmelsernes anvendelse er, at arbejdstageren har nået den almindelige pensionsalder og opfylder de betingelser for tildeling af alderspension, baseret på bidragsbetaling, som gælder i henhold til den spanske lovgivning om social sikring?«
   Såfremt dette spørgsmål besvares bekræftende, ønskes følgende spørgsmål besvaret:
   »Skal den nationale ret, henset til ligebehandlingsprincippet, som forbyder enhver forskelsbehandling på grund af alder, og som er anerkendt i artikel 13 EF og artikel 2, stk. 1, i direktiv 2000/78, undlade at anvende stk. 1 i den eneste overgangsbestemmelse i lov nr. 14/2005 på den foreliggende sag?«
   
      (1)  Rådets direktiv 2000/78/EF af 27.11.2000 om generelle rammebestemmelser om ligebehandling med hensyn til beskæftigelse og erhverv (EFT L 303, s. 16).